**Anthony David «Tony» Scott** (født 21. juni 1944 i North Shields i England, død 19. august 2012 i San Pedro i California i USA) var en britisk filmregissør og -produsent som laget de fleste av filmene sine i USA. Scott startet sin karriere som reklamefilmregissør på 1970-tallet og lagde over 1000 reklamefilmer for sin eldre bror, regissør Ridley Scott. På 1980- og 1990-tallet hadde Tony Scott regien på filmsuksesser som *Top Gun, Days of Thunder* og *Enemy of the State*.

Tidlig karriere
---------------

Etter at Ridley Scott, samt andre britiske reklamefilm-regissører som Alan Parker og Adrian Lyne, hadde gjort suksess i spillefilmformatet, var også Tony Scott klar for å forsøke seg som spillefilmregissør.

Scotts første spillefilm, *The Hunger* (1983), en skrekkfilm med vampyrer, ble produsert i England. Filmen ble ingen suksess, og fikk dårlig mottakelse også blant kritikerne. Scott var vurdert til å regissere filmen *Starman* (1984), men etter fiaskoen med *The Hunger*, gikk denne jobben til skrekkfilm regissør John Carpenter. Det gikk tre år før Scott igjen fikk mulighet til å lage spillefilm. Med sin neste film fikk han sitt store gjennombrudd. Det med den amerikanske filmen *Top Gun* (1986), en film som også gjorde Tom Cruise til stjerne. Her innledet også Scott samarbeidet med produsent Jerry Bruckheimer, som senere produserte flere av Scotts filmer. Han arbeidet også senere med Tom Cruise i filmen *Days of Thunder* (1990).

Actionfilm-regissør
-------------------

Tony Scotts filmer var alltid svært actionfylte. Stilen hans kjennetegnes ved effektiv historiefortelling, mye bruk av nærbilder og hurtig klipping. Produksjonsdesignet fra filmene hans kjennetegnes også ved å være spektakulære. Det høye tempoet i filmene hans kan beskrives med en uttalelse Scott kom med i bakomfilmen av hans actionfylte film *Spy Game* (2001): «Vanligvis tilsvarer én side i et filmmanus ett minutt filmtid. I mine filmer tilsvarer én side i et filmmanus et ⅔ minutt.»

Kjente filmer
-------------

De filmene han er mest kjent for er *Top Gun* (1986), *True Romance* (1993) (etter et manus av Quentin Tarantino), *Rødt Hav* (1995), *Enemy of the State* (1998), *Spy Game* (2001) og *Man on Fire* (2004). Tematisk sett har flere av filmene hans plot rundt spionasje på en eller annen måte. Han arbeidet ofte med skuespillerne Denzel Washington, Christopher Walken, Brad Pitt og Gene Hackman. Komponist Hans Zimmer laget ofte musikk til filmene hans. Klipper Chris Lebenzon, som også er fast klipper for regissør Tim Burton, klippet de fleste av filmene til Tony Scott.

Sammen med sin eldre bror, regissør Ridley Scott, drev han produksjonsselskapet *Scott Free Productions*.

Dødsfall
--------

Han ble funnet død etter at vitner så ham hoppe utfor Vincent Thomas Bridge i San Pedro, Los Angeles, årsaken er mest sannsynlig selvmord.[]

Utvalgt filmografi
------------------

* 1971 – *Loving Memory*
* 1983 – *The Hunger*
* 1986 – *Top Gun*
* 1987 – *Beverly Hills purk II*
* 1990 – *Hevnens pris*
* 1990 – *Days of Thunder*
* 1991 – *Den siste speider*
* 1993 – *True Romance*
* 1995 – *Rødt hav*
* 1998 – *Enemy of the State*
* 2001 – *Spy Game*
* 2004 – *Man on Fire*
* 2005 – *Domino*
* 2006 – *Déjà Vu*
* 2009 – *Metro 123 kapret*
* 2010 – *Unstoppable*
* 2011 – *The Grey*

Annet
-----

### Musikkvideo

* *Danger Zone* – Kenny Loggins (1986)
* *One More Try* – George Michael (1988)

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. ↑   Find a Grave, Find a Grave 95638753, besøkt 9. oktober 2017[Hentet fra Wikidata]
3. ↑   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   «Official: British director Tony Scott dead after jumping from California bridge»[Hentet fra Wikidata]
5. ↑   Munzinger Personen, Munzinger IBA 00000024054, besøkt 9. oktober 2017[Hentet fra Wikidata]
6. ↑

Eksterne lenker
---------------

* (en) Tony Scott på Internet Movie Database Rediger på Wikidata

* (sv) Tony Scott i Svensk Filmdatabas Rediger på Wikidata

* (da) Tony Scott på Filmdatabasen Rediger på Wikidata

* (da) Tony Scott på Scope Rediger på Wikidata

* (fr) Tony Scott på Allociné Rediger på Wikidata

* (en) Tony Scott på AllMovie Rediger på Wikidata

* (en) Tony Scott hos Turner Classic Movies Rediger på Wikidata

* (en) Tony Scott hos Rotten Tomatoes Rediger på Wikidata

* (en) Tony Scott hos TV Guide Rediger på Wikidata

* (en) Tony Scott hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Deutsche Biographie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU **·** BNE **·** CiNii **·** BBC Things **·** Munzinger (iba)
 |